JohanHeinsen/ENO huggingface dataset:
Lolland-Falsters Stifts-Tidende, 1844-11-18
Den kgl. Commissarius meddeelte Forsamlingen, at han havde modtaget Svarskrivelse fra Postsecretair Wulff, hvori Denne melder, at han vil indtræde i Forsamlingen. Fire og tyvende Møde. Præsidenten anmeldte, at han havde modtaget følgende private Andragender: Kammerraad Drewsen: Andragende fra 17 Sogne paa Falster med 826 Underskrifter og Fæste- og Leiegodsets Overgang til Selveiendom. - Samme: Andragende fra 19 Sogne paa Falster med 811 Underskrivter og lige Beskatning af alt Hartkorn. - Samme: Andragende fra 19 Sogne paa Falster med 824 Underskrifter om Forandring i Tiendeafgiftens Ydelse. – SammeAndragend fra Kjøbenhavns Amts Landcommunalforening, anbefalet af Kjøbenhavns Amtsraad om Ligeliggjørelse af alt Hartkorn med Hensyn til Skatter og Byrder. - Samme: Andragende fra 21 Sogne paa Falster med 883 Underskrifter angaaende almindelig Værnepligt. – Samme: Andragende fra Communalforeningen i den østlige Deel af Randers Amt om almindelig Værnepligt. Endvidere tilkjendegav Præsidenten, at han havde modtaget Comiteebetænkning, over Justitsraad Ussings Andragende om Midler til Betryggelse af Statseenheden og Udvikling af Stænderinstitutionen.
Lolland-Falsters Stifts-Tidende, 1844-11-18
Den kgl. Commissarius forelagde Forsamlingen et Udkast til en Anordning angaaende Oprettelsen af en Criminal- og Politi=Ret i Kjøbenhavn, idet han gav en kort Fremstilling af de Motiver, hvorpaa det er bygget.
Lolland-Falsters Stifts-Tidende, 1844-11-18
Bondestandens djærve Talsmand, Kammerraad Drewsen, har i Fædrelandet for i Fredags ladet indrykke følgende Skrivelse: Hr. Redacteur! Ved at læse Fædrelandet for Onsdagen, finder jeg deri en Opfordring til Landmænd paa Kjøbenhavns og Roeskildes Amter, til, næste Torsdag, at møde i Gjæstgiverstedet Prindsen i Roeskilde, for der at bevidne mig deres bifald for mine Bestræbelser, til Landbostandens Bedste. – Jeg tillader mig i den Anledning at spørge: Hvortil denne nye Bevidnelse af et bifald, hvorpaa jeg har modtaget saa mangfoldige, mig kjære Beviser, – Troer man maaskee, at jeg atter behøver en saadan Bevidnelse for ei at trættes, da kjender man mig ikke; eller mener man maaskee, at personlige Fjenders – og hvem har ei en saadan - uværdige Angreb, hvorfor jeg muligen kunde være eller vorde udsat, skulde skræmme mig, da kjender man mig heller ikke. Jeg behøver ingen anden Opmuntring, ingen anden Støtte, end den Bevidsthed, som jeg har, at de af mine Medborgere, paa hvis Dom jeg sætter Priis, billige min offentlige Vandel. Jeg maa derfor henstille til mine Venners nærmere Overveielse, om det dog ikke skulde være rigtigst, ganske at opgive det paatænkte Møde, men om dette ikke vinder bifald, da dog at henlægge det til andet Sted og anden Tid. Det er forresten med den sandeste Følelse af Taknemlighed, at jeg forbliver mine ubekiendte Velynderes ærbødige Drewsen.
Lolland-Falsters Stifts-Tidende, 1844-11-18
Fregatten Gesion, ført af Commandeurcapitain Garde, er den 16de d. M. lykkelig ankommen til Kjøbenhavn fra Livorno. (Berl. Tid.)
Lolland-Falsters Stifts-Tidende, 1844-11-18
En Reisende kom fornylig til en lille By i Sydslesvig. J Gjæstgiverstedet holdt just en slesvigholsteensk Forening sit Møde, og den Reisende, hvem Støien forbød at hvile, tog ikke i Betænkning, incognito at overvære Forsamlingen. Den ene Taler overbød den anden i patriotiske Declamationer og bittre Udfald imod de Danske. Tilsidst blev det den Fremmede for galt, da et lille ham bekjendt Jndivid optraadte og satte Kronen paa Værket. Han reiste sig, og gjorde Forsamlingen bekjendt med, at den nuværende Taler var født paa Vestergade i Kjøbenhavn, samt at saavel hans Fader som hans Bedstefader vare Danske. Selskabet viste Retfærdighed nok til at misbillige sligt et Forhold, men Jndividet selv tog overlydt til Orde, og skreg: Man behøver ei at være en Hest, fordi man er født i en Stald!" Nei, svarede den Fremmede koldt – i en Stald fødes ogsaa Æsler. (Ah. Av.)
Lolland-Falsters Stifts-Tidende, 1844-11-18
En nylig i Altona afdød portugisisk Jøde ved Navn Zumbel, har ifølge Husumer Wochb., sit i disse Dage aabnede Testament gjort den besynderlige Bestemmelse, at 4 lærdemarokkanske Jøder skulle indkaldes til Altona, for, imod en Godtgjørelse af 1000 Mk. hver aarlig, i et sammesteds leiet Lokale daglig fra Kl. 9 til 12 og fra Kl. 5 til 8 at læse Talmud! Et lignende Parti skal arrangeres i Marokko, men for en ringere Dagløn Fremdeles skal der, til Erindring om den Afdøde, i den jødiske Synagoge i Altona til evig Tid holdes de tre brugelige Sjælemesser, hvoraf den første koster 2 Daler, den anden 20 Daler og den tredie, Aftenen for Forsoningsfesten, 500 Mk. Den Afdødes Slægtninge arve Jntet, men Rabbineren er betænkt med 500 Mk. og nogle mindre betydelige Legater ogsaa fastsatte. En Proces hvori den Afdøde var indviklet med den danske Regjering (hidrørende fra hans for flere Aar siden afdøde Broder, angaaende betydelige, fra Marokko medbragte, men nu i Regjeringens Hænder værende Pengesummer) maa ifølge ovennævnte Testament, aldrig forliges men skal føres til det Yderste.
Lolland-Falsters Stifts-Tidende, 1844-11-18
Hr. Mylius paa Mylenberg indbyder i Aalb. Av." til Actietegning paa en jydsk Studehandel directe paa Paris, til at iværksætte en saadan har et fransk Compagni alt dannet sig.
Lolland-Falsters Stifts-Tidende, 1844-11-18
Fra Svendborg hedder det i Byens Avis af 11te ds. Den livsfarlige, men desværre ikke saa saare sjeldne Uskik, at benytte aaben Kulild som Varmemiddel i lukkede Værelser, har ogsaa igaar krævet beklagelige Offere her i Byen. Trende Tjenestepiger hos en herværende Familie fandtes nemlig igaar Morges liggende i deres Seng i aldeles bevidstles Tilstand, med krampagtig fastsluttet Mund og betydelige Spor af Moveringer, uden at man vidste den mindste Grund til en mulig tilfældig Forgiftelse, da andre Personer i Huset havde nydt af samme Aftensmaaltid som Pigerne, uden at feile det Mindste. Ved strax tilkaldt Lægehjælp lykkedes det efter nogle Timers Forløb at bringe den mindst Angrebne til Bevidsthed igien, og nu oplystes, at Pigerne Aftenen iforveien ved Sengetid havde uden Andres Vidende hensat en Kjedel med Tørvegløder, i deres Soveværelse, for endnu at foretage Syearbeide. Kort derpaa overfaldtes de af Mathed og Jldebefindende, og efterat den ene af dem havde begivet sig til Sengs, overfaldtes den nu Reddede under Afklædningen af en saa voldsom Svimmel, at hun kun ved en Tredies, en ualmindelig kraftfuld Piges Hjælp, formaaede at komme i Seng; denne Sidste maa antages ogsaa kort derefter at være bleven overvældet af Bedøvelse, da hun om Morgenen fandtes kun tildeels afklædt i Sengen. Uagtet al anvendt Lægehjælp forbleve de to meest Angrebne i bevidstløs Tilstand, som endtes med den Enes Død igaar Aftes og den Anden opgav Aanden i Aften.
Lolland-Falsters Stifts-Tidende, 1844-11-18
Kjøbenhavns Børscours den 15de Novbr. 1844. - Hamborg 2 Maaneder. - a vista 199 3/4. - Species 200. - pCt. Kongelige Obligationer (uden Rente) 102 a 102 1/2 Rbd. - Nationalbank=Actier 133 1/2 a 133 1/4 Rbd. rede Sølv. Kjøbenhavns Torvepriser den 16de Novbr. 1844. - Rug, 3 Rbd. 48 s. a 4 Rbd. - s.; Hvede, 4 Rbd. 16 s. i 5 Rbd. 8 s.; Byg, 2-radet, 3 Rbd. 40 s. a 3 Rbd. 80 s.; dito deradet, 3 Rbd. 8 s. a 3 Rbd. 32 s.; Havre, 2 Rbd. 56 s. a 3 Rbd. - s.; røget Flæsk Lpd., 2 Rbd. 32 s. a 2 Rbd. 56 s.; dito grønsaltet, 1 Rbd. 72 s. a 2 Rbd. 4 s.; Smør, Pd., 24 s. a 27 s.; Æg, Snesen, 31 s. a 35 s.; Sjællandsk Smør, Fjerdingen, 13 Rbd. 72 s. a 15 Rbd.
Lolland-Falsters Stifts-Tidende, 1844-11-18
Blandinger. Rothschildernes Stammemoder, MaierAmschel Rothschild Enke, en 93aarig Matrone, var forleden meget syg, saa at man troede, at hendes Time var kommen, nu er hun igjen i Bedring, og kan maaskee blive hundrede Aar gammel, i hvilket Tilfælde hendes Børn og Børnebørn have lovet at skjænke 40,000 Gylden til de Fattige Denne Sygdom, under hvilken den mægtige Finants-Familie afholdt sig fra enhver Forretning, fremkaldte forøvrigt en ikke ubetydelig Pengecrisis paa Frankfurts Børs.
Lolland-Falsters Stifts-Tidende, 1844-11-18
J Newyork, hvor man, for at forhindre Levende begravelse, har truffet den Foranstaltning, at Liig kisterne i 8 Dage før selve Begravelsen blive hensatte saaledes over Jorden, at der er en Aabning i Nærheden af Hovedet og at der fra Hænder og Fødder gaae Snorer til en Klokke, som ved den mindste Bevægelse giver Lyd fra sig - har man gjort den Erfaring, at af 1200 saaledes ovenfor Jorden hensatte Liig have de 6 været Skindøde; altsaa 1 af hvert 200. Skulde denne Erfaring ikke tale for Nødvendigheden af Liighuse?
Lolland-Falsters Stifts-Tidende, 1844-11-18
Den 4de Octbr. blev i Wiesbaden gjort Forsøg med den electromagnetiske Telegraph. Til at erholde et trykt Svar paa et derfra til Cassel gjort Spørgsmaal, behøvedes i det høieste een Minut. Ligesaa hurtigt vil man kunne komme til at staae Correspondence med Frankrig, saasnart blot en simpel Kobbertraad bliver spændt langs TaunusJernbanen. En ny Triumph for den menneskelige Aand.
Lolland-Falsters Stifts-Tidende, 1844-11-18
Alexander Dumas er engageret af Bladet la Presse med en aarlig Gage af 80,000 Fr.;men maa, ifølge sin Contract, fra 1ste Januar af heller ikke meere skrive for noget andet Blad eller Forlægger.
Lolland-Falsters Stifts-Tidende, 1844-11-18
Kong Ludvig Philips Reise til England, skal have kostet 6 Mill. Fr., som Monarken alene har udredet af sin Privatkasse. Til Hofdomestiquerne i Windfor havde han bestemt 50,000 Fr.;men da man gjorde ham opmærksom paa, at Dronning Victoria kun havde givet 25,000 i En, lod han det af Delicatesse forblive derved.
Lolland-Falsters Stifts-Tidende, 1844-11-18
Kong Ludvig Philip skal have foræret den tyrkiske Sultans, Abdul-Medschids nu 4 Aar gamle Datter, Naime, en Dukke, som har kostet 10,000 Fr. (Forlangt indrykket.)
Lolland-Falsters Stifts-Tidende, 1844-11-18
I Lollands=Falsters Stiftstidende No 136 er under Jndsendt anført en Deel Mangler ved Postgangen over Lolland og Falster, og deriblandt Transporten mellem Falster og Sjælland. Jeg skal ikke indlade mig paa andre Dele heraf, end hvad Overfarten og Færgevæsenet ved Gaabense angaaer, thi naar der herom anføres: at særdeles ofte er det nu Tilfældet, at Posterne mellem Falster og Sjælland, og omvendt, bruge 4 a 5 Timer til Overfarten, da maa jeg protestere herimod for mit Vedkommende. Mine Færger ere altid i den Orden, baade med Hensyn til Seil som Kjølhalinger, at de kunne tilbagelægge Touren i a 1 1/2 Time naar det blæser noget, meget sjeldent over denne Tid, men oftere under; og at Posterne aldrig bruge længere Tid herfra, kan saavel Postfører som Conducteur og Timesedlerne bevise, da der til Posternes Overførsel kan vælges et Fartøi, som passer efter Vind og Veir. At ogsaa Posterne kunne lide Ophold, hvor Dampskibsfarten er i Gang, have vi fornylig havt Beviis paa, idet Hamborgposten den 3die dennes opholdtes ved Belterne, og ankom først til Vordingborg den 5te dennes. Gaabense den 16de November 1844. Arnkiel.
Lolland-Falsters Stifts-Tidende, 1844-11-18
AVERTISSEMENTS. Jfølge modtagen Jndberetning er der den 5te d. M. paa Gjedser Odde inddrevet og bjerget en Deel nyt Egetømmer og Planker, stemplet med Mærkerne AM. og C. H. Dettes Eier indkaldes herved til, under sit Kravs Fortabelse, inden Aar og Dags Forløb at anmelde og bevise sin Eiendomsret for Stiftamtet.
Lolland-Falsters Stifts-Tidende, 1844-11-18
Stiftamtet for Lolland og Falster, Nykjøbing den 13de November 1844. R. v. Jessen.
Lolland-Falsters Stifts-Tidende, 1844-11-18
Assemblee i Maribo. At første Assemblee for i Vinter hos Undertegnede afholdes Søndagen den 1ste December, Aften Kl. 7, tillader jeg mig herved at bekjendtgjøre for de ærede Herrer Abonnenter.
Lolland-Falsters Stifts-Tidende, 1844-11-18
Ogsaa Jkke-Abonnenter kan erholde Adgang forsaavidt Localets Størrelse tilstæder. det, nemlig ligesom forrige Vinter, til 8 Mk. pr. Herre= og 3 Mk. pr. Damebillet, men saadanne billetter bedes afhentede eller bestilte, om muligt 1 a 2 Dage forud. Foreløbig bekjendtgjøres tillige, at 2den Assemblee agtes afholdt Søndagen mellem Juul og Nytaar, den 29de December. Maribo den 17de November 1844. M. D. Brabrand.
Lolland-Falsters Stifts-Tidende, 1844-11-18
Et Par Hestedækkener ere i Løverdags fundne ved Toldkammeret, og kan af Eieren afhentes hos Skomager L. Hansen mod dette Avertissements Betaling. Til dagligt at udføre nogle Byerinder, samt Reengjørelse af et Værelse øvskes et skikkeligt og paalideligt Fruentimmer. Adressecontoiret anviser.
Lolland-Falsters Stifts-Tidende, 1844-11-18
Jeg tillader mig herved at bekjendtgjöre at jeg Onsdagen den 20de dennes agter at aabne mit velassorterede Lager i Gaarden Nr. 4, i denne Byes Langgade. bestaaende af Alt til Mode-& Manufactur handelen henhørende.
Lolland-Falsters Stifts-Tidende, 1844-11-18
Isenkram & Galanterivare. Chrystal, Glas, Porcellain & Steentøi, Colonialvare, Vine og Spiritusser.
Lolland-Falsters Stifts-Tidende, 1844-11-18
Idet jeg anbefaler dette mit Etablissement til Byens og Omegnens ærede Beboeres Opmærksomhed, smigrer jeg mig med at kunne tilfredsstille Enhvers billige Fordringer og forsikkre Enhver, der vil beære mig med deres Søgning, om billige Priser og reel Behandling. Nykjøbing den 16de November 1844. Johan Schmidt.
Lolland-Falsters Stifts-Tidende, 1844-11-18
Licitationer. Løverdagen den 23de dennes, om Formiddagen Kl. 10, afholdes, ifølge Stiftamtets Begjæring, offentlig Licitation paa Maribo Raadstue over nedenanførte Posters Befordring, fra 1ste Januar 1845, mod en aarlig Betaling: 1. Den forenede Brev- og Personpost imellem Sundby og Mariboe. 2. Den forenede Brev- og Pakkepost imellem samme Steder. 3. Den forenede Brev- og Pakkepost imellem Mariboe og Nakskov. 4. Den forenede Brev- og Pakkepost mellem Rødby og Mariboe. 5. Den ridende Brevpost imellem samme Byer. Conditionerne ligge til Eftersyn paa mit Contoir. Mariboe Byfogedcontoir den 13de November 1844. C. A. Møller.
Lolland-Falsters Stifts-Tidende, 1844-11-18
Løverdagen den 30te dennes Formiddag Kl. 11 bliver efter den Kongelige Generalpostdirections Begjæring paa mit Contoir afholdt Licitation over: 1. Den forenede Brev- og Pakkeposts Befordring mellem Stubbekjøbing og Nykjøbing. 2. Dito mellem Stubbekjøbing og Gaabense. 3. Den ridende Brevposts Befordring mellem Stubbekjøbing, og Nykjøbing. 4. Dito mellem Stubbekjøbing og Gaabense. Conditionerne ere forinden til Eftersyn hos Undertegnede. Stubbekjøbings Byfoged-Comptoir d. 12te Novbr. 1844. Buntzen.
Lolland-Falsters Stifts-Tidende, 1844-11-18
Auctioner. Fredagen den 22de dennes Formiddag Kl. 12, bliver paa Raadstuen her i Byen, afholdt offentlig Auction paa nærmere Approbation over circa 25 Tdr. Hvede, 50 Tdr. Rug, 260 Tdr. Byg, 40 Tdr. Havre og 18 Tdr. graae Ærter af Nykjøbing Hospitals Landgilde- og Tiende Korn for indeværende Aar, hvilket herved bekjendtgjøres til Lysthavendes Efterretning. Nykjøbing Auctions-Contoir den 16de November 1844. Møller.
Lolland-Falsters Stifts-Tidende, 1844-11-18
Torsdagen den 28de ds., om Formiddagen Kl. 11, afholdes offentlig Auction i Hanenau Skov, over et betydeligt Parti Naaletræ Udhug, bestaaende af Bielker, Sparrer, Lægter, m. m. samt over nogle Favne Stødebrænde, et Parti Birke Udhug og c. 25 Favne tørt Bøgebrænde. Mødet til Auctionen et hos Ledvogter Rasmus Jensen ved Lidstrup Leed. Nykjøbing den 13de November 1844. Pontoppidan.
Lolland-Falsters Stifts-Tidende, 1844-11-18
Proclama. Da Jndsidder i Øster Kippinge Jens Larsen Skær ris er afgaaet ved Døden, saa indkaldes Creditorerne i hans fog, efterlevende Enkes, Ane Hansdatters, fælleds Bo herved, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Falsters Birk, Nykjøbing den 14de November 1844. Pontoppidan.
Lolland-Falsters Stifts-Tidende, 1844-11-18
Proclama. Ved Proclama af Dags Dato, som læses inden vedkommende Retter, ere Creditorerne i afdøde Gaardmand i Sortsøe Niels Pedersen Bækmands og efterlevende Enkes, Maren Jensdatters, fælleds Bo indkaldte, med tolv Ugers Varsel, til, for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 14de November 1844. Pontoppidan.
Lolland-Falsters Stifts-Tidende, 1844-11-18
Proclama. Da Huusmand og Smed Ole Hansen i Riserup er afgaaet ved Døden, saa indkaldes herved Creditorerne i hans Bo, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Falsters Birk, Nykjøbing den 14de November 1844. Pontoppidan.
Lolland-Falsters Stifts-Tidende, 1844-11-18
Proclama. Ved Proclama af Dags Dato, som læses inden vedkommende Retter, ere Creditorerne i Dødsboet efter Huusmand Peder Hansen i Lundby indkaldte, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 14de November 1844. Pontoppidan.
Lolland-Falsters Stifts-Tidende, 1844-11-18
Proclama. Ved Proclama af Dags Dato, som læses inden vedkommende Retter, ere Creditorerne i Dødsboet efter Kongelig Skovfoged og Dannebrogsmand Johan Henrik Bæk Waalse Skov indkaldte, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 14de November 1844. Pontoppidan. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester, v. Staffeldt i Nysted, Komd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1844-11-21
Lollands Falsters Tidende. SaiskRedigeret, trykt og udgivet af W. F. Laub i Nykjøbing. No 139. Torsdagen den 21. November.
Lolland-Falsters Stifts-Tidende, 1844-11-21
Jndenlandske Efterretninger. Folkehøiskolen i Rødding blev, som meldt, indviet den 7de Novbr. Uagtet det raa Efteraarsveir, de daarlige Veie og den tidligt frembrydende mørke Aften maatte afskrække de Fleste, saa var Skolegaarden dog opfyldt af Mennesker af alle Stænder og fra alle Amtets Kanter, den Stund, da Jnd vielsen skulde begynde. Enkelte vare hidilede for at forherlige Festligheden ved Sang og Musik, hvoraf Hr. Organist Ohrt fra Gram, som ved flere Leiligheder, især gjorde sig fortjent. Høitideligheden aabnedes med en Sang af Hr. Nørup i Vester linnet til Melodien Vor Gud han er saa fast en Borg. Efter Afsyngelsen af endnu en Sang, besteeg Høiskolens Forstander, Cand. J. Wegener, Cathedret og holdt Jndvielsestalen, som han indledede med de herlige Ord af Jngemanns Valdemar den Store og hans Mænd, Stig op af Graven, du Slægt, som døde. Forkynd dit Fald og afmal din Brøde! Advar os for Udslettelsens Dom, Og viis os, hvorfra din Frelse kom, Men I, som lyste i Tider dunkle, Som klare Nordlys ved Midnat funkle!
Lolland-Falsters Stifts-Tidende, 1844-11-21
Apenrade den 13de November. Algreen-Ussings Forslag i Roeskilde Stænderforsamling, hedder det i Apenr. Ugeblad af 16de de, har sat de exalterede Schleswigholsteinere i stor Uro, og det erisær den Omstændighed, at den kongl. Commissarius yttrede sig billigende om Forslaget, der ængster dem. Man har derfor grebet til det gamle forslidte Kunstgreb, i de Partier tilhørende Blade at tude for Gewalt i Larmtrompeten, og fremstille Trusler om den farlige Bevægelse, hvori das gange Volk Schleswigholsteins allerede skal befinde sig. Hvad det imidlertid har at betyde hermed, veed man fra adskillige andre Leiligheder, navnlig fra Filialbankens Oprettelse. Den Gang truede de samme Blade med Vold og Oprør, hvis Regjeringen ikke vilde tage den engang givne Concession tilbage, og en høitstaaende Person skal, efter som det hedder, gjentagen have yttret for Regjeringen, samme Frygt; men ikke desmindre drog Filialbanken uforstyrret ind i Flensborg, og man har ikke mærket den mindste Urolighed. Hvad den AlgreenUssingske Proposition angaaer, da har Erfaringen lært os, at Borgerne og Bønderne, langtfra at foruroliges ved den, iværtimod have hilset den med Glæde, da de derved haabe, omsider at vorde befriede fra de uhyggelige politiske Vrøvlerier, hvoraf de forlængst ere lede og kjede, og som ikkun have tjent til at sætte Spænding og Splid imellem Statens Borgere. De nære derfor ogsaa det Haab, at Regjeringen ikke vil lade sig skræmme af nogle Enkeltes Skraal og Skrig i Bladene.
Lolland-Falsters Stifts-Tidende, 1844-11-21
Sidste Numer af Ny-Collegialtidende indeholder en Fortegnelse over de Cadetter, som ere afgaaede fra Landcadetacadimiet og blevne ansatte ved de forskjellige Batailloner Alle have de et v." foran deres Navne. Det er en Levning fra den Tid, da Alt her i Danmark var tydsk, da Hoffet var reent tydsk, da Armeen var tydsk, idet den havde tydske hvervede Tropper, tydske Underofficerer, tydske Officerer, tydske Krigsartikler, tydsk Commando. Nu have vi da, om ikke en fuldstændig dansk Armee, thi vor Armee sammenblandes endnu bestandig med det Contingent, som det tydske Forbund ogsaa har Fordring paa for Holsteens og Lauenborgs Vedkommende, saa dog en dansk Hær, bestaaende af danske Folk og danske Officerer, og vi indsee ikke, hvorfor vore danske Officerer stedse skulle vedblive at bære Mærke om, at vi Danske ere blevne commanderede og tyranniserede af Tydskerne. (Fædrel.)
Lolland-Falsters Stifts-Tidende, 1844-11-21
Ved Tallotteriets 1578 Trækning i Kjøbenhavn udkom:
Lolland-Falsters Stifts-Tidende, 1844-11-21
Udenlandske Efterretninger. Spanien. J Anledning af Processen mod Prim viser Narvaez et Forhold, som vækker almindelig Harme. Efterat nemlig Krigsrettens Præsident, General Espeleta, havde erklæret, at der efter hans Skjønnende ikke var nogen Grund til at anklage og mindre til at dømme Prim, befalede Narvaez ham at udtræde af Retten og lod derpaa Præsidentposten besætte medet af sine Creaturer, General Mazaredo. Men ihvormegen Umage denne end gjorde sig, var han dog ikke istand til at bevæge Majoriteten til at afsige Dødsdommen, hvorfor han hævede Retten og lod den igjen sammentræde om Aftenen. Dog ogsaa ved denne Leilighed erklærede Majoriteten, at Processens Jnstruction var saa mangelfuld, at de ikke kunde afsige nogen Dom, uden at handle mod deres Samvittighed. Nu er Krigsretten ophævet og en ny Undersøgelse anordnet. Uagtet saaledes Ministeriet synes at tørste efter Prims Blod, haaber man dog, at det ikke vil blive udgydet, da hele det diplomatiske Corps har gjort Regjeringen Forestillinger desangaaende og agter endog at tilstille Dronningen selv en energisk Note, hvis Dødsdom skulde blive afsagt, Jfølge Efterretninger fra Catalonien og flere Provindser, synes ogsaa de Magthavende der at røbe en blodtørstig Characteer, hvorved det nærværende Regjeringssystem neppe i Længden vil holde sig. Blandt Offrene nævnes en Sanjust i Barcelona, som blev skudt, uden at man kunde forekaste ham Andet, end formeentlig Deeltagelse i nogle i forrige Aar forefaldne Uroligheder. Det lader ogsaa til, at man hist og her begynder at længes efter Espartero, og det er mærkeligt, at den engelske Gesandt, i Madrid selv har tilmeldt den spanske Regjering, at Espartero har forladt England, uden at man veed, hvad Vei han er tagen. J Madrid er Garnisonen uafbrudt under Vaaben og man har ved Huus undersøgelser opdaget flere hemmelige Vaabenoplag.
Lolland-Falsters Stifts-Tidende, 1844-11-21
Frankrig. Den hidtilværende franske Generalconsul i Tanger, Nyon, gaaer som diplomatisk Agent til Marocco, hvor der skal herske stor Gjæring, som paa sine Steder endog er udbrudt i Jnsurrection.
Lolland-Falsters Stifts-Tidende, 1844-11-21
Det angives nu som vist, at 17 af den polytechniske Skoles Elever ere udelukkede fra Adgang, til den nye Skole, men at Marschal Soult agter at udvirke den Optagelse i Anledning af Hertugen, af Aumales Formæling.